Document ID: 32003L0062

32003L0062
L 154/70
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/62/ЕО НА КОМИСИЯТА
от 20 юни 2003 година
за изменение на Директиви 86/362/ЕИО и 90/642/ЕИО на Съвета относно определянето на максимални количества на остатъци от хексаконазол, клофентезин, миклобутанил и от проклораз
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (1), последно изменена с Регламент (ЕО) № 806/2003 (2), и по-специално член 7 от нея,
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и по зърнените култури (3), последно изменена с Регламент (ЕО) № 807/2003 (4), и по-специално член 10 нея,
като има предвид, че:
(1)
Директива 2002/79/ЕО на Комисията (5) определи максимално допустими граници на остатъчни вещества (МГДОВ) във връзка с някои пестицидни/хранителни комбинации.
(2)
След публикуването на Директива 2002/79/ЕО, беше поискано от Комисията, въз основа на допълнителни данни, да се преразгледат границите, на които МГДОВ са били определени за определени пестицидни/хранителни комбинации по силата на Директива 2002/79/ЕО. Приложенията на продуктите и данните бяха преразгледани, и за някои комбинации, данните бяха достатъчни, за да отговорят на определянето на дадена МГДОВ над най-ниската граница на аналитично определяне.
(3)
Острото излагане на потребителите на пестициди през целия им живот, посредством хранителните продукти, които могат да съдържат остатъци от тези пестициди, произтичащи от употребата им в растителната защита и, когато е приложимо, във ветеринарната медицина, е оценена и изчислена в съответствие с процедурите и практиките, действащи в границите на Европейската общност, предвид публикуваните от Световната здравна организация насоки (6), и беше изчислено, че максималните граници на остатъчни вещества, фиксирани в настоящата директива, не предизвикват превишаване на допустимите дневни дози или остри токсикологични въздействия.
(4)
Търговските партньори на Общността ще бъдат консултирани от Световната търговска организация относно установените в настоящата директива граници и тяхното становище относно тези граници ще бъде взето под внимание.
(5)
Становищата на Научния комитет по растенията, и по-специално, съветите и препоръките относно защитата на потребителите на храни, обработвани с пестициди и прилагането на горепосочената методология от докладващите държави-членки, са взети под внимание (7).
(6)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Максималните количества на остатъци, които са изброени в приложението към настоящата директива, заменят тези, които са изброени в приложение II към Директива 90/642/ЕИО относно съответните пестициди.
Член 2
В част А на приложение II към Директива 86/362/ЕИО, следните редове са заменени:
Остатъци от пестициди
Максимални количества в мг/кг
„Хексаконазол
0,1 Ечемик и жито
0,02 (8)Други зърнени култури
Прохлораз (сума на прохлораз и на неговите метаболити, съдържащи фракцията от 2,4,6-трихлорофенол, изразена като прохлораз)
1 Ориз, овес, ечемик
0,5 Тритикале, пшеница, ръж
0,05 (8)Други зърнени култури
Член 3
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 юли 2003 г. Те незабавно информират Комисията за това.
Те прилагат тези разпоредби считано от 1 август 2003 г.
Член 4
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 5
Настоящата директива влиза в сила на първия ден от датата на публикуването ѝ в Официален вестник на Европейския съюз.
Член 6
Адресати на настоящата директива са държавите-членки.
Съставено в Брюксел на 20 юни 2003 година.

Labels: 0
17
6